KOHLI
నా కెప్టెన్సీలో ధోనీ ఇష్టం వచ్చినట్లు ఆడుకోవచ్చు: కోహ్లీ
న్యూఢిల్లీ: ధోని ఇక తనకు ఇష్టం వచ్చినట్లు చాలా ఫ్రీగా ఆడుకోవచ్చని టీమిండియా కెప్టెన్‌ కోహ్లీపేర్కొన్నాడు. తనకు ఇష్టం వచ్చినట్లుగా ఆడుకొని,క్రికెట్‌ను పూర్తిగా ఎంజా§్‌ు చేయవచ్చునని వివరించాడు.ఇటీవల ధోని రిటైర్మెంట్‌ ప్రకటించిన విషయం తెలిసిందే.ఈ నేపథ్యంలో వన్డే, టి20లకు కోహ్లీని కెప్టెన్‌గా నియమిం చారు. ఈ నేపథ్యంలో కోహ్లీ తాజాగా స్పందించాడు. ధోని పైన ప్రశంసలు కురిపించాడు.తన కెప్టెన్సీలో ధోని హాయిగా ఆటను ఎంజా§్‌ు చేయవచ్చునని అభిప్రాయం వ్యక్తం చేశాడు.భారత జట్టు పరిమిత ఓవర్ల క్రికెట్‌ సారథ్య బాధ్యతల నుంచి వైదొలగిన ధోని తనను ఎన్నోసార్లు రక్షించాడని కోహ్లీ చెప్పిన విషయం తెలిసిందే. ధోని నేతృత్వంలో ఆడిన కోహ్లీ 2008లో శ్రీలంకతో జరిగిన వన్డే మ్యాచ్‌లో అరంగేట్రం చేశాడు. తొలినాళ్లలో నిలకడ లేకపోవడం వల్ల జట్టు నుంచి తొలగించకుండా చాలాసార్లు తనను రక్షించాడన్నాడు. ధోని నుంచి తీసుకున్న బాధ్యతలు నిర్వర్తించడం అనుకున్నంత సులువేమి కాదన్నాడు.ధోని అంటే ముందుకు గుర్తుకు వచ్చేది కెప్టెన్సీనని అతడిని మరోలా గుర్తించలేమని,ధోని ఎన్నటికి తనకు సారథేనని కోహ్లీ పేర్కొన్నాడు.